ปตท.ร่วมทุนสร้างโรงไฟฟ้าแสงอาทิตย์
ปตท.ถือหุ้น40%ร่วมทุนสร้างโรงงานไฟฟ้าพลังงานแสงอาทิตย์กับบริษัททีเอสอี
27 ก.พ. 2556

ปตท.ถือหุ้น40%ร่วมทุนสร้างโรงงานไฟฟ้าพลังงานแสงอาทิตย์กับบริษัททีเอสอี 
ดร.ไพรินทร์ ชูโชติถาวร ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) (PTT) กล่าวว่า ปตท.เห็นความสำคัญของการมีพลังงานแสงอาทิตย์ ซึ่งป็นประโยชน์ต่อประเทศชาติ จึงได้ร่วมลงทุนโดยการถือหุ้น 40% ใน บริษัท ไทย โซล่าร์ รีนิวเอเบิล จำกัด (TSR) ซึ่งเป็นบริษัทผู้ถือหุ้น 100% ในบริษัท สยาม โซล่าร์ เอ็นเนอร์ยี่ 1 จำกัด (SSE 1)
ดร. แคทลีน มาลีนนท์ ประธานเจ้าหน้าที่ฝ่ายปฏิบัติการ และคณะผู้บริหาร บริษัท ไทย โซล่าร์ เอ็นเนอร์ยี่(ทีเอสอี) ผู้ผลิตไฟฟ้าด้วยพลังงานความร้อนจากแสงอาทิตย์ กล่าวว่า ได้ดำเนินการลงทุนในโรงงานไฟฟ้าพลังงานแสงอาทิตย์ชนิด PV (Photovoltaic) “โฟโต้โวเทอิค” โดยรับการสนับสนุนเงินกู้ระยะยาวจาก ธนาคารกรุงเทพ จำกัด (มหาชน) เป็นจำนวน 5,400 ล้านบาท 
ทั้งนี้มีโครงการทั้งหมด 10 โครงการ มีกำลังการผลิต 80 เมกะวัตต์ โดยมีมูลค่าลงทุนกว่า 7,000 ล้านบาท และคาดว่าจะสามารถสร้างรายได้กว่า 1,000 ล้านบาทต่อปี